पाएं अपने शहर की ताज़ा ख़बरें और फ्री ई-पेपरडाउनलोड करें
शहर के हालत यह है कि मंगलवार को 64 केस पॉजिटिव पाए गए जिसमें 4 लालसोट शहर व 60 केस लालसोट के 32 गांवों में पाए गए हैं। मंगलवार को लालसोट में अधेड़ व वृद्धा की मौत हो गई वहीं निर्झरना ग्राम के एक व्यक्ति की मौत जयपुर आरयूएचएस में हुई। हालांकि इस मौत की अधिकारिक रूप से अधिकारियों ने पुष्टि नहीं की है। इधर, प्रशासन ने घर-घर कोरोना संक्रमण की जांच के लिए मेडिकल टीम को मैदान में उतार दिया जो लोगों के टेंपरेचर व ऑक्सीजन सैचुरेशन की जांच कर रहे हैं। हालत यह है कि अब तक लालसोट विधानसभा क्षेत्र में 845 कोरोना पॉजिटिव केस पाए गए जिनमें से 697 ग्रामीण क्षेत्र में पाए गए।
एक तरफ जहां बुखार तथा चेस्ट इंफेक्शन के कारण 20 से अधिक लोगों की मौत होने के मामले सामने हैं वहीं दूसरी तरफ विभाग ने कोरोना संक्रमण से अब तक क्षेत्र में 6 लोगों की मौत की पुष्टि की है। चिकित्सा विभाग ने कोरोना पॉजिटिव पाए गए लोगों को होम क्वॉरेंटाइन करने के कारण अब तक लालसोट क्षेत्र की 58% रिकवरी रेट है। कुल 845 में से 490 केस रिकवर हो गए हैं। इनमें 94 लालसोट शहरी क्षेत्र के हैं जबकि बाकी 396 ग्रामीण क्षेत्र के केस रिकवर हुए हैं। अब तक लालसोट में करीब 33 हजार लोगों को पहली डोज तथा 6000 लोगों को दूसरी डोज लग चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn